ddrg/super_eurlex huggingface dataset:
C 37/33

Sklep predsednika Splošnega sodišča z dne 25. novembra 2021 – VP/Cedefop

(Zadeva T-534/21 R)

(Začasna odredba - Javni uslužbenci - Začasni uslužbenci - Predlog za izdajo začasnih odredb - Nedopustnost)

(2022/C 37/46)

Jezik postopka: angleščina

Stranki

Tožeča stranka: VP (zastopnik: L. Levi, odvetnik)

Tožena stranka: Evropski center za razvoj poklicnega usposabljanja (Cedefop) (zastopniki: T. Bontinck, A. Guillerme in T. Payan, odvetniki)

Predmet

Predlog na podlagi členov 278 in 279 PDEU za, prvič, odlog izvršitve akta izvršnega odbora Cedefop o podpori ugotovitve njegovega izvršnega direktorja o ponovni vzpostavitvi delovnega mesta internega pravnega svetovalca in o začetku izbirnega postopka in, drugič, odreditev, naj Cedefop ohrani prosto delovno mesto začasnega uslužbenca razreda AD, primerno za vrnitev tožeče stranke na delovno mesto pravnega svetovalca.

Izrek

1. Predlog za izdajo začasne odredbe se zavrne.
C 95/38

Sklep predsednika Sodišča z dne 8. decembra 2021 – IL in drugi/Parlament

(Zadeva T-724/21 R)

(Začasna odredba - Javni uslužbenci - Pogoji za dostop do prostorov Parlamenta v njegovih treh krajih dela, povezani z zdravstveno krizo - Predlog za odlog izvršitve - Neobstoj nujnosti)

(2022/C 95/54)

Jezik postopka: francoščina

Stranke

Tožeče stranke: IL in 81 drugih tožečih strank, katerih imena so navedena v prilogi k sklepu (zastopniki: P. de Bandt, M. Gherghinaru in L. Panepinto, odvetniki)

Tožena stranka: Evropski parlament (zastopniki: D. Boytha, S. Bukšek Tomac in L. Darie, agenti)

Predmet

Predlog na podlagi členov 278 PDEU in 279 PDEU za odlog izvršitve sklepa predsedstva Parlamenta z dne 27. oktobra 2021 o izrednih pravilih glede zdravja in varnosti, ki veljajo za dostop do prostorov Parlamenta v njegovih treh krajih dela.

Izrek

1. Predlog za izdajo začasne odredbe se zavrne.

2. Sklep z dne 15. novembra 2021, IL in drugi/Parlament (T-724/21 R), se razveljavi.
Sklep predsednika Splošnega sodišča z dne 26. maja 2021 – Darment/Komisija

(Zadeva T-92/21 R)

(Začasna odredba - Okolje - Fluorirani toplogredni plini - Uredba (EU) št. 517/2014 - Dajanje fluoriranih ogljikovodikov na trg - Sklep o naložitvi sankcije podjetju, ki je preseglo kvoto, ki mu je bila dodeljena - Predlog za izdajo začasnih odredb - Neobstoj nujnosti)

(2021/C 278/68)

Jezik postopka: angleščina

Stranki

Tožeča stranka: Darment Oy (Helsinki, Finska) (zastopnik: C. Ginter, odvetnik)

Tožena stranka: Evropska komisija (zastopnika: B. De Meester in K. Talabér-Ritz, agenta)

Predmet

Predlog na podlagi člena 279 PDEU, s katerim se predlaga, prvič, naj se Komisiji naloži, naj za tožečo stranko za leto 2021 in naslednja obdobja dodelitve preneha uporabljati sankcijo na podlagi člena 25(2) Uredbe (EU) št. 517/2014 Evropskega parlamenta in Sveta z dne 16. aprila 2014 o fluoriranih toplogrednih plinih in razveljavitvi Uredbe (ES) št. 842/2006 (UL 2014, L 150, str. 195) in, drugič, naj se Komisiji odredi, naj tožeči stranki dodeli kvoto za uvoz fluoriranih ogljikovodikov v razsutem stanju za obdobje dodelitve 2021 in naslednja obdobja dodelitve.

Izrek

1. Predlog za izdajo začasne odredbe se zavrne.
3.

Družbe Grupa Azoty S.A., Azomureș SA in Lipasmata Kavalas LTD Ypokatastima Allodapis nosijo svoje stroške in stroške Evropske komisije.
2.

NG in drugim tožečim strankam, katerih imena so navedena v prilogi tega sklepa, se naložijo stroški Evropskega parlamenta in Sveta Evropske unije, vključno s stroški postopka za izdajo začasne odredbe.
4.

J. Silver in druge tožeče stranke, katerih imena so navedena v prilogi, Svet, Komisija, British in Europe, Plaid Cymru – The Party of Wales, European Democracy Lab, ECIT in European Alternatives Ltd nosijo vsak svoje stroške v zvezi s predlogi za intervencijo.
Sklep predsednika Splošnega sodišča z dne 13. marca 2020 – Intertranslations (Intertransleïsions) Metafraseis/Parlament

(Zadeva T-20/20 R)

(Začasna odredba - Javna naročila storitev - Predlog za izdajo začasnih odredb - Neobstoj nujnosti)

(2020/C 175/38)

Jezik postopka: angleščina

Stranki

Tožeča stranka: Intertranslations (Intertransleïsions) Metafraseis AE (Kallithéa, Grčija) (zastopnik: N. Korogiannakis, odvetnik)

Tožena stranka: Evropski parlament (zastopnika: S. Toliušis in E. Taneva, agenta)

Predmet

Predlog temelji na členih 278 in 279 PDEU ter se nanaša na sprejetje začasnih odredb, s katerimi naj se, prvič, ustavi izvedba sklepov Parlamenta z dne 4. decembra 2019 o uvrstitvi ponudbe tožeče stranke na drugo mesto v zvezi z dodelitvijo kaskadne pogodbe glede sklopa št. 5 naročila, katerega predmet so storitve prevajanja v angleščino v okviru javnega razpisa TRA/EU19/2019, in o dodelitvi prve pogodbe tega javnega razpisa drugemu ponudniku, drugič, prenehanje izvajanje pogodbe, sklenjene s tem drugim pogodbenikom, in tretjič, Parlamentu naloži, naj tožeči stranki predloži manjkajoče dele obrazložitve ocenjevalne komisije.

Izrek

1. Predlog za izdajo začasne odredbe se zavrne.
C 462/43

Sklep Splošnega sodišča z dne 13. septembra 2021 – Katjes Fassin/EUIPO – Haribo The Netherlands & Belgium (WONDERLAND)

(Zadeva T-616/19 REV) (1)

(Postopek - Predlog za obnovo postopka - Znamka Evropske unije - Postopek z ugovorom - Tožba zoper odločbo EUIPO o delni zavrnitvi registracije znamke - Umik ugovora, do katerega je prišlo pred vročitvijo sklepa o zavrnitvi tožbe - Dejstvo, za katero tožeča stranka in Splošno sodišče nista vedela - Rok za vložitev predloga - Obnova postopka v zvezi s sklepom - Ustavitev postopka)

(2021/C 462/51)

Jezik postopka: nemščina

Stranke

Tožeča stranka: Katjes Fassin GmbH & Co. KG (Emmerich am Rhein, Nemčija) (zastopniki: T. Schmitz, S. Stolzenburg-Wiemer, M. Breuer in I. Dimitrov, odvetniki)

Tožena stranka: Urad Evropske unije za intelektualno lastnino (zastopnik: A. Söder, agent)

Druga stranka v postopku pred odborom za pritožbe pri EUIPO, ki posreduje pred Splošnim sodiščem: Haribo The Netherlands & Belgium BV (Breda, Nizozemska) (zastopnika: A. Tiemann in C. Elkemann, odvetnika)

Predmet

Predlog za obnovo postopka v zvezi s sklepom z dne 10. julija 2020, Katjes Fassin/EUIPO – Haribo The Netherlands & Belgium (WONDERLAND) (T-616/19, neobjavljen, EU:T:2020:334).

Izrek

1. Predlogu za obnovo postopka v zvezi s sklepom z dne 10. julija 2020, Katjes Fassin/EUIPO – Haribo The Netherlands & Belgium (WONDERLAND) (T–616/19, neobjavljen, EU:T:2020:334), se ugodi.

2. Postopek v zvezi s tožbo v zadevi Katjes Fassin/EUIPO – Haribo The Netherlands & Belgium (WONDERLAND) (T-616/19) se ustavi.

3. Vsaka stranka nosi svoje stroške, ki se nanašajo na postopek za ugotovitev ničnosti v zadevi Katjes Fassin/EUIPO – Haribo The Netherlands & Belgium (WONDERLAND) (T-616/19).

4. Urad Evropske unije za intelektualno lastnino (EUIPO) nosi svoje stroške v zvezi s postopkom revizije.

5. EUIPO nosi polovico stroškov družbe Katjes Fassin GmbH & Co. KG v zvezi s postopkom revizije.

6. Družba Katjes Fassin nosi polovico svojih stroškov v zvezi s postopkom revizije.

7. Sodni tajnik priloži izvirnik tega sklepa izvirniku sklepa z dne 10. julija 2020, Katjes Fassin/EUIPO – Haribo The Netherlands & Belgium (WONDERLAND) (T-616/19, neobjavljen, EU:T:2020:334).

8. Sodni tajnik zaznamek o tem sklepu naredi na robu sklepa z dne 10. julija 2020, Katjes Fassin/EUIPO – Haribo The Netherlands & Belgium (WONDERLAND) (T-616/19, neobjavljen, EU:T:2020:334).

(1) UL C 363, 28.10.2019.
Sklep Splošnega sodišča z dne 10. septembra 2020 – ADESO/Komisija

(Zadeva T-529/19) (1)

(Ničnostna tožba - Pogodbe o dodelitvi nepovratnih sredstev za projekta „Your Environment is Your Life“ in „Social Safety Net for Poor and Vulnerable Households in Northern Regions of Somalia/Somaliland Phase II“ - Neupravičeni stroški - Opomini - Pisno potrdilo - Status izpodbojnega akta - Pogodbena narava spora - Akt, zoper katerega ni pravnega sredstva - Akt, ki je neločljivo povezan s pogodbenim okvirom - Nedopustnost)

(2020/C 378/43)

Jezik postopka: angleščina

Stranki

Tožeča stranka: African Development Solutions (ADESO) (Nairobi, Kenija) (zastopnik: R. Martens, odvetnik)

Tožena stranka: Evropska komisija (zastopniki: J. Estrada de Solà, M. Ilkova in A. Katsimerou, agenti)

Predmet

Predlog na podlagi člena 263 PDEU za razglasitev ničnosti sklepa Komisije, ki naj bi ga vseboval dopis z dne 10. maja 2019 v zvezi z izterjavo nekaterih zneskov, ki so bili izplačani v okviru pogodb o nepovratnih sredstvih za projekta „Your Environment is Your Life“ (FED/2013/313-770) in „Social Safety Net for Poor and Vulnerable Households in Northern Regions of Somalia/Somaliland Phase II“ (FED/2013/316-291).

Izrek

1. Tožba se zavrže kot nedopustna.

2. African Development Solutions (ADESO) se naloži plačilo stroškov.

(1) UL C 357, 21.10.2019.
C 191/17

Sklep predsednika Splošnega sodišča z dne 13. marca 2020 – Helsingin kaupunki/Komisija

(Zadeva T-597/19 R)

(Začasna odredba - Državne pomoči - Sklep, s katerim je bila pomoč razglašena za nezdružljivo z notranjim trgom in je bilo naloženo njeno vračilo - Predlog za odlog izvršitve - Neobstoj nujnosti)

(2020/C 191/23)

Jezik postopka: finščina

Stranke

Tožeča stranka: Helsingin kaupunki (Finska) (zastopnik: I. Aalto-Setälä, odvetnik)

Tožena stranka: Evropska komisija (zastopnika: M. Huttunen in F. Tomat, agenta)

Intervenientka v podporo tožeče stranke: Republika Finska (zastopnik: J. Heliskoski, agent)

Predmet

Predlog na podlagi členov 278 in 279 PDEU za odlog izvršitve Sklepa Komisije C(2019) 3152 final z dne 28. junija 2019 o državni pomoči SA.33846 (2015/C) (ex 2014/NN) (ex 2011/CP), ki jo je Republika Finska odobrila družbi Helsingin Bussiliikenne Oy.

Izrek

1. Predlog za izdajo začasne odredbe se zavrne.

2. Sklep z dne 19. septembra 2019, Helsingin kaupunki/Komisija (T-597/19 R, neobjavljen) se razveljavi.

3. O predlogu za intervencijo družb Nobina Oy in Nobina AB ter o predlogu družbe Helsingin kaupunki za zaupno obravnavo ni treba odločati.
C 215/62

Sklep Splošnega sodišča z dne 17. aprila 2020 – Mende Omalanga in drugi/Svet

(Združene zadeva T-103/19, od T-110/19 do T-113/19 in od T-116/19 do T-124/19) (1)

(2020/C 215/72)

Jezik postopka: francoščina

Predsednik sedmega senata je odredil izbris zadev T-103/19 in T-112/19.

(1) UL C 139, 15.4.2019.
Sklep Splošnega sodišča z dne 21. januarja 2020 – Deutsche Telekom/Parlament in Svet

(Zadeva T-161/19) (1)

(Ničnostna tožba - Notranji trg elektronskih komunikacij - Maloprodajne cene, ki se potrošnikom zaračunajo za komunikacijske storitve, ki so v Uniji regulirane - Uredba (EU) 2018/1971 - Zakonodajni akt - Neobstoj posamičnega nanašanja - Nedopustnost)

(2020/C 77/72)

Jezik postopka: angleščina

Stranke

Tožeča stranka: Deutsche Telekom AG (Bonn, Nemčija) (zastopniki: F. González Díaz, B. Langeheine in J. Blanco Carol, odvetniki)

Toženi stranki: Evropski parlament (zastopniki: R. van de Westelaken, M. Peternel in C. Biz, agenti) in Svet Evropske unije (zastopnika: O. Segnana in I. Gurov, agenta)

Predmet

Predlog na podlagi člena 263 PDEU za razglasitev delne ničnosti Uredba (EU) 2018/1971 Evropskega parlamenta in Sveta z dne 11. decembra 2018 o ustanovitvi Organa evropskih regulatorjev za elektronske komunikacije (BEREC) in Agencije za podporo BEREC-u (Urad BEREC), spremembi Uredbe (EU) 2015/2120 ter razveljavitvi Uredbe (ES) št. 1211/2009 (UL 2018, L 321, str. 1).

Izrek

1. Tožba se zavrže kot nedopustna.

2. Postopek v zvezi s predlogoma za intervencijo Kraljevine Nizozemske in Evropske komisije se ustavi.

3. Družba Deutsche Telekom AG nosi svoje stroške in stroške Evropskega parlamenta in Sveta Evropske unije, razen tistih, ki se nanašajo na predloga za intervencijo.

4. Družba Deutsche Telekom, Parlament, Svet, Kraljevina Nizozemska in Komisija nosijo vsak svoje stroške, ki se nanašajo na predloge za intervencijo.

(1) UL C 172, 20.5.2019.
C 19/50

Sklep Splošnega sodišča z dne 14. novembra 2019 – Flovax/EUIPO – Dagniaux in Gervais Danone (GLACIER DAGNIAUX DEPUIS 1923)

(Zadeva T-147/19) (1)

(Znamka Evropske unije - Zahteva za ugotovitev ničnosti - Figurativna znamka Evropske unije GLACIER DAGNIAUX DEPUIS 1923 - Preklic izpodbijane odločbe - Prenehanje predmeta spora - Ustavitev postopka)

(2020/C 19/61)

Jezik postopka: francoščina

Stranke

Tožeča stranka: Flovax Sàrl (Doncols, Luksemburg) (zastopnik: C.-S. Marchiani, odvetnik)

Tožena stranka: Urad Evropske unije za intelektualno lastnino (zastopnika: S. Pétrequin in J. Crespo Carrillo, agenta)

Druga stranka pred odborom za pritožbe pri EUIPO: Dagniaux (Roubaix, Francija)

Druga stranka pred odborom za pritožbe pri EUIPO, intervenientka v postopku pred Splošnim sodiščem: Compagnie Gervais Danone (Pariz, Francija) (zastopnica: S. Havard Duclos, odvetnica)

Predmet

Tožba zoper odločbo prvega odbora za pritožbe pri EUIPO z dne 18. maja 2018 (združeni zadevi R 2210/2016-1 in R 2211/2016-1) v zvezi s postopkom za ugotovitev ničnosti med na eni strani družbo Compagnie Gervais Danone in na drugi strani družbama Flovax in Dagniaux.

Izrek

1. Postopek s tožbo se ustavi.

2. Uradu Evropske unije za intelektualno lastnino (EUIPO) se naloži plačilo stroškov.

(1) UL C 148, 29.4.2019.
C 413/56

Sklep predsednika Splošnega sodišča z dne 13. septembra 2019 – Scandlines Danmark in Scandlines Deutschland/Komisija

(Zadeva T-566/19 R)

(Predlog za izdajo začasne odredbe - Državne pomoči - Podaljšanje obdobja - Neobstoj interesa)

(2019/C 413/67)

Jezik postopka: angleščina

Stranke

Tožeči stranki: Scandlines Danmark ApS (Kopenhagen, Danska), Scandlines Deutschland GmbH (Hamburg, Nemčija) (zastopnica: L. Sandberg-Mørch, odvetnica)

Tožena stranka: Evropska komisija (zastopnika: C. Georgieva-Kecsmar in S. Noë, agenta)

Predmet

Predlog na podlagi členov 278 in 279 PDEU za prekinitev formalnega postopka preiskave v zadevi o državni pomoči SA.39078 (2019/C) (ex 2014/N) – Danska – financiranje projekta fiksne povezave v ožini Fehmarn (UL 2019, C 226, str. 5).

Izrek

1. Predlog za izdajo začasne odredbe se zavrne.
C 206/41

Sklep predsednika Splošnega sodišča z dne 2. aprila 2019 – Lantmännen in Lantmännen Agroetanol/Komisija

(Zadeva T-79/19 R)

(Začasna odredba - Konkurenca - Postopek poravnave - Dostop do dokumentov - Neobstoj nujnosti)

(2019/C 206/46)

Jezik postopka: angleščina

Stranke

Tožeči stranki: Lantmännen ek för (Stockholm, Švedska), Lantmännen Agroetanol AB (Norrköping, Švedska) (zastopniki: S. Perván Lindeborg, A. Johansson, odvetnika, in R. Bachour, solicitor)

Tožena stranka: Evropska komisija (zastopniki: F. Jimeno Fernández, G. Conte in C. Urraca Caviedes, agenti)

Predmet

Predlog na podlagi členov 278 PDEU in 279 PDEU za odložitev izvršitve Sklepa Evropske komisije C(2019) 743 final z dne 28. januarja 2019 o ugovoru zoper razkritje, ki sta ga družbi Lantmännen in Lantmännen Agroetanol vložili v skladu s členom 8 Sklepa predsednika Evropske komisije 2011/695/EU z dne 13. oktobra 2011 o funkciji in mandatu pooblaščenca za zaslišanje v nekaterih postopkih o konkurenci (zadeva AT.40054 – referenčni pokazatelji za etanol).

Izrek

1. Predlog za izdajo začasne odredbe se zavrne.

2. Sklep z dne 14. februarja 2019, Lantmännen in Lantmännen Agroetanol/Komisija (T 79/19 R), se razveljavi.
C 328/59

Sklep predsednika Splošnega sodišča z dne 15. julija 2019 – Camerin/Komisija

(Zadeva T-367/19 R)

(Začasna odredba - Javni uslužbenci - Predlog za izdajo začasnih odredb - Neobstoj nujnosti)

(2019/C 328/68)

Jezik postopka: angleščina

Stranki

Tožeča stranka: Laure Camerin (Bastia, Francija) (zastopnik: M. Casado García-Hirschfeld, odvetnik)

Tožena stranka: Evropska komisija (zastopniki: G. Berscheid, T. S. Bohr in D. Milanowska, agenti)

Predmet

Predlog na podlagi členov 278 in 279 PDEU za, prvič, odlog izvršitve odločbe Urada za vodenje in plačevanje posameznih pravic z dne 17. aprila 2019 v zvezi z izvršitvijo rubeža pokojnine tožeče stranke, in drugič, za izdajo začasne odredbe, da se zagotovi, da zneski, ki se jih lahko zarubi, ne presegajo mesečnega zneska osnovne plače uradnika, razvrščenega na prvo stopnjo razreda AST 1.

Izrek

1. Predlog za izdajo začasne odredbe se zavrne.
C 164/51

Sklep Splošnega sodišča z dne 13. marca 2019 – Comune di Milano/Parlament in Svet

(Zadeva T-75/19) (1)

(Odstop)

(2019/C 164/55)

Jezik postopka: italijanščina

Stranke

Tožeča stranka: Comune di Milano (zastopniki: F. Sciaudone, M. Condinanzi in A. Neri, odvetniki)

Tožena stranka: Evropski parlament (zastopniki: L. Visaggio, I. Anagnostopoulou in A. Tamás, agenti) in Svet Evropske unije (zastopniki: M. Bauer, F. Florindo Gijón in E. Rebasti, agenti)

Predmet

Predlog na podlagi člena 263 PDEU za razglasitev ničnosti Uredbe (EU) 2018/1718 Evropskega parlamenta in Sveta z dne 14. novembra 2018 o spremembi Uredbe (ES) št. 726/2004, kar zadeva lokacijo sedeža Evropske agencije za zdravila (UL 2018, L 291, str. 3), in predlog za razglasitev ničnosti sklepa, ki naj bi ga sprejel Svet 20. novembra 2017.

Izrek

1. Splošno sodišče zadevo T-75/19 odstopa Sodišču, da to odloči o tožbi.

2. Odločitev o predlogu Comune di Milano, naj se o tej tožbi odloči v hitrem postopku, se pridrži.

3. Odločitev o stroških se pridrži.

(1) UL C 112, 25.3.2019.
Sklep Splošnega sodišča z dne 1. decembra 2020 – Danske Slagtermestre/Komisija

(Zadeva T-486/18) (1)

(Ničnostna tožba - Državne pomoči - Sistem prispevkov za zbiranje odpadne vode - Predhodna faza preučitve - Sklep o ugotovitvi neobstoja državne pomoči - Poklicno združenje - Procesno upravičenje - Status zadevne stranke - Cilj varstva procesnih pravic, zagotovljenih s členom 108(2) PDEU - Neobstoj posamičnega nanašanja - Neobstoj znatnega vpliva na konkurenčni položaj - Predpis - Neobstoj neposrednega nanašanja - Nedopustnost)

(2021/C 28/74)

Jezik postopka: danščina

Stranke

Tožeča stranka: Danske Slagtermestre (Odense, Danska) (zastopnik: H. Sønderby Christensen, odvetnik)

Tožena stranka: Evropska komisija (zastopnik: P. Němečková, agent)

Intervenientka v podporo tožene stranke: Kraljevina Danska (zastopnika: J. Nymann-Lindegren in M. Wolff, agenta)

Predmet

Predlog na podlagi člena 263 PDEU za razglasitev ničnosti sklepa Komisije C(2018) 2259 final z dne 19. aprila 2018 v zadevi državne pomoči SA.37433(2017/FC) – Danska, s katerim je bilo na koncu predhodne faze preučitve razglašeno, da prispevek, uveden z lov nr. 902/2013 om ændring af lov om betalingsregler for spildevandsforsyningsselskaber m.v. (Betalingsstruktur for vandafledningsbidrag, bemyndigelse til opgørelse af særbidrag for behandling af særlig forurenet spildevand m.v.) (zakon št. 902/2013 o spremembi zakona o določitvi pravil o prispevkih, ki jih dolgujejo upravljavci obdelave odpadnih voda (struktura prispevkov za odstranjevanje odpadnih voda, ki dovoljuje uvedbo posebnih prispevkov za obdelavo še posebej onesnaženih odpadnih voda, itd.)), ne podeljuje nobene koristi določenim podjetjem in da torej ne pomeni državne pomoči v smislu člena 107(1) PDEU.

Izrek

1. Tožba se zavrne.

2. Danske Slagtermestre nosi svoje stroške in stroške, ki jih je priglasila Evropska komisija.

3. Kraljevina Danska nosi svoje stroške.

(1) UL C 381, 22.10.2018.
Sklep Splošnega sodišča z dne 14. maja 2020 – Bernis in drugi/SRB

(Zadeva T-282/18) (1)

(Ničnostna tožba - Ekonomska in monetarna unija - Bančna unija - Enotni mehanizem za reševanje kreditnih institucij in nekaterih investicijskih podjetij (EMR) - Člen 18(1) Uredbe (EU) št. 806/2014 - Postopek reševanja, ki se uporablja, ko subjekt propada ali bo verjetno propadel - Matična in hčerinska družba - Izjava ECB, da subjekt propada ali bo verjetno propadel - Odločitev SRB, da ne bo sprejel sheme za reševanje - Neobstoj javnega interesa - Prenehanje v skladu z nacionalnim pravom - Delničarji - Neobstoj neposrednega nanašanja - Nedopustnost)

(2020/C 222/24)

Jezik postopka: angleščina

Stranke

Tožeče stranke: Ernests Bernis (Jurmala, Latvija), Oļegs Fiļs (Jurmala), OF Holding SIA (Riga, Latvija), Cassandra Holding Company SIA (Jurmala) (zastopnik: O. Behrends, odvetnik)

Tožena stranka: Enotni odbor za reševanje (zastopniki: J. De Carpentier, M. Meijer Timmerman Thijssen, A. Valavanidou, H. Ehlers in E. Muratori, agenti, skupaj z A. Rivasom, odvetnikom, in B. Heenanom, solicitor)

Intervenientka v podporo tožene stranke: Evropska centralna banka (zastopniki: G. Marafioti, E. Koupepidou in J. Rodríguez Cárcamo, agenti)

Predmet

Predlog na podlagi člena 263 PDEU za razglasitev ničnosti sklepov SRB z dne 23. februarja 2018, s katerimi je SRB na podlagi člena 18(1) Uredbe (EU) št. 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010 (UL 2014, L 225, str. 1) odločil, da ne bo sprejel sheme za reševanje družbe ABLV Bank AS in njene hčerinske družbe ABLV Bank Luxembourg SA.

Izrek

1. Tožba se zavrže kot nedopustna.

2. Ernests Bernis in Oļegs Fiļs ter družbi OF Holding SIA in Cassandra Holding Company SIA nosijo svoje stroške ter stroške Enotnega odbora za reševanje (SRB) in Evropske centralne banke (ECB).

(1) UL C 259, 23.7.2018.
C 295/37

Sklep Splošnega sodišča z dne 17. junija 2019 – Fugro/Komisija

(Zadeva T-317/18) (1)

(Ničnostna tožba - Programa EU za satelitsko navigacijo Galileo - Tehnične in operativne specifikacije - Neobstoj neposrednega nanašanja - Očitna nedopustnost)

(2019/C 295/48)

Jezik postopka: angleščina

Stranki

Tožeča stranka: Fugro NV (Leidschendam, Nizozemska) (zastopniki: sprva T. Snoep in V. van Weperen, nato V. van Weperen, H. Gornall in J. de Pree, odvetniki)

Tožena stranka: Evropska komisija (zastopniki: V. Di Bucci, L. Armati in B. Sasinowska, agenti)

Predmet

Predlog na podlagi člena 263 PDEU, s katerim se primarno zahteva razglasitev ničnosti Izvedbenega sklepa Komisije (EU) 2018/321 z dne 2. marca 2018 o spremembi Izvedbenega sklepa Komisije (EU) 2017/224 o določitvi tehničnih in operativnih specifikacij, ki komercialni storitvi, ki jo nudi sistem, vzpostavljen v okviru programa Galileo, omogočajo, da izpolni funkcijo iz člena 2(4)(c) Uredbe (EU) št. 1285/2013 Evropskega parlamenta in Sveta (UL 2018, L 62, str. 34), in podredno razglasitev ničnosti člena 1, točka 2, navedenega sklepa.

Izrek

1. Tožba se zavrže kot očitno nedopustna.

2. Fugro NV se naloži plačilo stroškov.

(1) UL C 240, 9.7.2018.
Sklep Splošnega sodišča z dne 6. septembra 2019 – Romańska/Frontex

(Zadeva T-212/18) (1)

(Javni uslužbenci - Pogodbeni uslužbenci - Pogodba za nedoločen čas - Člen 47(c)(i) Pogojev za zaposlitev drugih uslužbencev (RAA) - Odpoved - Razlogi za odpoved - Izguba zaupanja - Diskriminacija in psihično nadlegovanje - Odškodninski zahtevek - Očitna nedopustnost)

(2019/C 363/20)

Jezik postopka: poljščina

Stranki

Tožeča stranka: Karolina Romańska (Varšava, Poljska) (zastopnica: A. Tetkowska, odvetnica)

Tožena stranka: Evropska agencija za mejno in obalno stražo (zastopniki: H. Caniard in S. Drew, agenta, skupaj z J. Currallom in G. Ostaszewskim, odvetnikoma)

Predmet

Predlog, ki temelji na členu 270 PDEU se nanaša, na eni strani, na razglasitev ničnosti odločbe z dne 14. junija 2017, s katero je izvršni direktor agencije Frontex, ki je deloval kot pooblaščenec za sklepanje pogodb o zaposlitvi, tožeči stranki odpovedal pogodbo o zaposlitvi z učinkom od odpovednega roka osmih mesecev, in na drugi strani na povrnitev škode, ki naj bi nastala tožeči stranki zaradi diskriminacije in psihičnega nadlegovanja, ki naj bi ji ga povzročila agencija Frontex in kar je na koncu privedlo do odločbe o odpovedi pogodbe o zaposlitvi.

Izrek

1. Tožba se zavrne.

2. Karolini Romański se naloži plačilo stroškov.

(1) UL C 200, 11.6.2018.